
_START_ARTICLE_
Lod (Israel)
_START_SECTION_
Demografi
_START_PARAGRAPH_
Lod har ca. 67.000 indbyggere, en blandet befolkning af jøder og ca. 5.000 muslimske og kristne arabere.
_START_SECTION_
Bibelen
_START_PARAGRAPH_
Det var i Lod, at apostlen Peter helbredte den lamme mand, der fortælles om i Apostlenes Gerninger (kap.9 v.32 – 35):_NEWLINE_ Peter rejste rundt overalt og kom også ned til de hellige, der boede i Lydda. Dér traf han en mand, der hed Æneas, som i otte år havde været sengeliggende, fordi han var lam. Til ham sagde Peter: »Æneas, Jesus Kristus helbreder dig. Stå op og red selv din seng!« Og han rejste sig straks op. Alle beboerne i Lydda og Saron så ham, og de vendte om til Herren.
_START_SECTION_
Historie
_START_PARAGRAPH_
De fleste af Lods indbyggere blev dræbt af den romerske general Quintus Lucius Quietus i år 115. Korsfarerne indtog byen i år 1099. Saladin ødelagde den i år 1191, og senere blev den igen indtaget af Richard Løvehjerte._NEWLINE_30. maj 1972 udførte den kommunistiske terrorgruppe den japanske røde hær en terroraktion på foranledning af den palæstinensiske terrororganisation Popular Front for the Liberation of Palestine (PFLP) i Ben Gurion lufthavnen. Aktionen kostede 24 mennesker livet og sårede 78 andre – inkl. 20 kristne pilgrimme fra Puerto Rico.